****

**REPUBLIKA HRVATSKA**

**KRAPINSKO – ZAGORSKA ŽUPANIJA**

**Upravni odjel za gospodarstvo, poljoprivredu,
turizam, promet i komunalnu infrastrukturu**

**KLASA:** 302-02/21-01/03

**URBROJ:** 2140/01-06-21-2

Krapina, 08. studenog 2021.

Temeljem članka 16. stavak 3. Uredbe o informiranju i sudjelovanju javnosti i zainteresirane

javnosti u pitanjima zaštite okoliša (''Narodne novine'' broj 64/08.), a u svezi članka 23. stavak 1. Uredbe o strateškoj procjeni utjecaja strategije, plana i programa na okoliš (''Narodne novine'' broj 3/17.), Upravni odjel za gospodarstvo, poljoprivredu, turizam, promet i komunalnu infrastrukturu Krapinsko-zagorske županije, objavljuje

**OBAVIJEST O JAVNOJ RASPRAVI**

**o Strateškoj studiji utjecaja na okoliš Plana**

**razvoja Krapinsko-zagorske županije**

**za razdoblje od 2021. do 2027. godine i Nacrtu prijedloga**

**Plana razvoja Krapinsko-zagorske županije**

**za razdoblje od 2021. do 2027. godine**

I.

Javna rasprava o Strateškoj studiji utjecaja na okoliš Plana razvoja Krapinsko-zagorske županije za razdoblje od 2021. do 2027. godine (u daljnjem tekstu: Strateška studija) i Nacrtu prijedloga Plana razvoja Krapinsko-zagorske županije za razdoblje od 2021. do 2027. godine (u daljnjem tekstu: Nacrt prijedloga Plan razvoja) provodi se javnim uvidom i javnim izlaganjem, a traje 30 dana od 08. studenog do 08. prosinca 2021. godine.

II.

Strateška studija i Nacrt prijedloga Plana razvoja bit će s danom početka javne rasprave dostupni na internetskoj stanici Krapinsko-zagorske županije <https://www.kzz.hr/> .

Javnost i zainteresirana javnost, u razdoblju trajanja javne rasprave, može obaviti javni uvid u

Stratešku studiju i Nacrt prijedloga Plana razvoja svakog radnog dana od 8:00 do 15:00 sati u

prostorijama Upravnog odjela za gospodarstvo, poljoprivredu, turizam, promet i komunalnu infrastrukturu Krapinsko-zagorske županije, Magistratska 1, Krapina.

III.

Javno izlaganje o Strateškoj studiji i Nacrtu prijedloga Plan razvoja održat će se 23. studenoga

2021. godine u vremenu od 14:00 do 15:00 sati u prostoru Poduzetničkog centra Krapinsko-zagorske županije, Bobovje 52G, 49000 Krapini uz pridržavanje u datom momentu svih epidemioloških mjera.

IV.

Obavijest o provođenju javne rasprave bit će objavljena u Zagorskom listu i na internetskoj stranici Krapinsko-zagorske županije <https://www.kzz.hr/> .

V.

U javnoj raspravi mogu sudjelovati sve fizičke i pravne osobe, odnosno zainteresirana javnost

koja za vrijeme trajanja javne rasprave može davati prijedloge, mišljenja i primjedbe, koji se mogu:

- upisati u knjigu primjedbi koja će biti izložena na mjestu javnog uvida (Poduzetnički centar Krapinsko-zagorske županije, Bobovje 52G, 49000 Krapini,

- dati u zapisnik za vrijeme javnog izlaganja,

- dostaviti u pisanom obliku na adresu: Zagorska razvojna agencija, Frana Galovića 1B, 49 000 Krapina,

- dostaviti na adresu elektroničke pošte: ivan@zara.hr , zaključno s 08. prosinca 2021. godine.

Svi prijedlozi, mišljenja i primjedbe moraju biti napisani čitko i razumljivo, uz ime i prezime,

adresu i potpis podnositelja.

Svi prijedlozi, mišljenja i primjedbe koji ne budu dostavljeni u roku i čitko napisani neće se

uzeti u razmatranje.

VI.

Javnu raspravu koordinira i provodi Upravni odjel za gospodarstvo, poljoprivredu, turizam, promet i komunalnu infrastrukturu Krapinsko-zagorske županije.

Pozivaju se svi zainteresirani da se uključe u javnu raspravu.

**PROČELNICA**

mr. Sanja Mihovilić, dipl.ing